CELEX: 62017TN0704
Language: el
Date: 2017-10-09 00:00:00
Title: Υπόθεση T-704/17: Προσφυγή της 9ης Οκτωβρίου 2017 — Ισπανία κατά Επιτροπής

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/53
            
         Προσφυγή της 9ης Οκτωβρίου 2017 — Ισπανία κατά Επιτροπής
   (Υπόθεση T-704/17)
   (2017/C 424/77)
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: M. García-Valdecasas Dorrego)
   
      Καθής: Ευρωπαϊκή Επιτροπή
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την προκήρυξη·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, το προσφεύγον προβάλλει τρεις λόγους.
   
               1.-
            
            
               Πρώτος λόγος: παράβαση των άρθρων 1 και 2 του κανονισμού 1/58, του άρθρου 22 του Χάρτη των Θεμελιωδών Δικαιωμάτων της Ευρωπαϊκής Ένωσης και του άρθρου 1δ του ΚΥΚ, καθόσον η επικοινωνία μεταξύ της Ευρωπαϊκής Υπηρεσίας Επιλογής Προσωπικού (EPSO) και των υποψηφίων πραγματοποιείται μόνο στην αγγλική, τη γαλλική και τη γερμανική γλώσσα, και όσον αφορά το έντυπο υποψηφιότητας.
            
         
               2.-
            
            
               Δεύτερος λόγος: παράβαση των άρθρων 1 και 6 του κανονισμού 1/58, του άρθρου 22 του Χάρτη των Θεμελιωδών Δικαιωμάτων της Ευρωπαϊκής Ένωσης και του άρθρου 1δ, παράγραφοι 1 και 6 του ΚΥΚ, διότι περιορίζει αδικαιολογήτως την επιλογή της δεύτερης γλώσσας αποκλειστικά σε τρεις γλώσσες, ήτοι την αγγλική, τη γαλλική και τη γερμανική, αποκλείοντας τις λοιπές επίσημες γλώσσες της Ευρωπαϊκής Ένωσης και διότι, στο πλαίσιο της επιλογής 1, η γλώσσα 3 περιορίζεται στην αγγλική, γαλλική ή γερμανική γλώσσα αποκλείοντας τις λοιπές επίσημες γλώσσες της Ευρωπαϊκής Ένωσης.
            
         
               3.-
            
            
               Τρίτος λόγος: η επιλογή της αγγλικής, της γαλλικής ή της γερμανικής γλώσσας είναι αυθαίρετη και εισάγει δυσμενή διάκριση λόγω γλώσσας η οποία απαγορεύεται από το άρθρο 1 του κανονισμού 1/58, το άρθρο 22 του Χάρτη των Θεμελιωδών Δικαιωμάτων και από το άρθρο 1δ, παράγραφοι 1 και 6 του ΚΥΚ.